รัฐบาลไทย-ข่าวทำเนียบรัฐบาล-‘รมช.มนัญญา’ ส่งเสริมแปลงใหญ่มะม่วงคุณภาพ
วันอาทิตย์ที่ 18 ธันวาคม 2565
‘รมช.มนัญญา’ ส่งเสริมแปลงใหญ่มะม่วงคุณภาพ
‘รมช.มนัญญา’ ส่งเสริมแปลงใหญ่มะม่วงคุณภาพบ้านวังน้ําบ่อ จ.พิษณุโลก เน้นย้ําผลิตสินค้าส่งออกให้ได้คุณภาพมาตรฐาน GAP
‘รมช.มนัญญา’ส่งเสริมแปลงใหญ่มะม่วงคุณภาพบ้านวังน้ําบ่อจ.พิษณุโลกเน้นย้ําผลิตสินค้าส่งออกให้ได้คุณภาพมาตรฐานGAP
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์กล่าวในโอกาสลงพื้นที่ตรวจเยี่ยมการดําเนินงานของกลุ่มวิสาหกิจชุมชนแปลงใหญ่มะม่วงคุณภาพบ้านวังน้ําบ่อณต.ไทรย้อยอ.เนินมะปรางจ.พิษณุโลกโดยมีนายภูสิตสมจิตต์ผู้ว่าราชการจังหวัดพิษณุโลกนายระพีภัทร์จันทรศรีวงศ์อธิบดีกรมวิชาการเกษตรนายภัสชญภณหมื่นแจ้งรองอธิบดีกรมวิชาการเกษตรผู้บริหารกระทรวงเกษตรและสหกรณ์สมาชิกกลุ่มวิสาหกิจชุมชนเกษตรกรเข้าร่วมว่าพื้นที่จังหวัดพิษณุโลกเป็นพื้นที่ที่มีศักยภาพมีพืชเศรษฐกิจที่สําคัญหลายชนิดมะม่วงน้ําดอกไม้เป็นพืชเศรษฐกิจชนิดหนึ่งของจังหวัดพิษณุโลกถือเป็นProduct Championที่สร้างรายได้และชื่อเสียงให้กับจังหวัดพิษณุโลกทั้งตลาดในประเทศและต่างประเทศซึ่งการส่งจําหน่ายตลาดต่างประเทศต้องเป็นผลผลิตที่ได้รับการรับรองมาตรฐานGAPปัจจุบันจังหวัดพิษณุโลกมีเกษตรกรผู้ปลูกมะม่วงผ่านการรับรองมาตรฐานGAPรวม563รายพื้นที่7,878ไร่คิดเป็นร้อยละ12ของพื้นที่ปลูกมะม่วงทั้งหมดซึ่งการได้รับการรับรองGAPส่งผลให้สามารถส่งมะม่วงจําหน่ายตลาดต่างประเทซเพิ่มขึ้นร้อยละ50และราคาผลผลิตสูงขึ้นร้อยละ127
“กลุ่มวิสาหกิจชุมชนแปลงใหญ่มะม่วงคุณภาพบ้านวังน้ําบ่อเป็นอีกหนึ่งตัวอย่างของความสําเร็จที่ได้รับการสนับสนุนเทคโนโลยีและความรู้วิชาการจากกรมวิชาการเกษตรซึ่งได้มาถ่ายทอดให้แก่กลุ่มเกษตรกรช่วยลดต้นทุนการผลิตและทําให้ผลผลิตมีคุณภาพได้มาตรฐานเช่นเทคโนโลยีการผสมปุ๋ยใช้เองการป้องกันกําจัดศัตรูพืชโดยวิธีผสมผสานการใช้กับดักแมลงวันผลไม้และการให้บริการตรวจรับรองแหล่งผลิตพืชGAPตามมาตรฐานกระทรวงเกษตรและสหกรณ์อย่างไรก็ตามจากการรับฟังปัญหาพบว่า ขณะนี้โรงคัดบรรจุมะม่วงของกลุ่มที่อยู่ระหว่างการขอการรับรองGMPนั้นยังติดปัญหาเรื่องเอกสารสิทธิ์ที่ดินดิฉันในฐานะประธานคณะอนุกรรมการส่งเสริมพัฒนาอาชีพและการตลาดภายใต้โครงการจัดที่ดินทํากินให้ชุมชนตามนโยบายรัฐบาล(คทช.)จะรวบรวบเรื่องดังกล่าวนําเสนอนายกรัฐมนตรีฯเพื่อเร่งหาแนวทางแก้ปัญหาต่อไป”รมช.มนัญญากล่าว
นายระพีภัทร์จันทรศรีวงศ์อธิบดีกรมวิชาการเกษตรกล่าวว่ากลุ่มวิสาหกิจชุมชนแปลงใหญ่มะม่วงคุณภาพบ้านวังน้ําบ่อนําโดยนางสาวชลธิชาช่างประดิษฐ์ประธานกลุ่มฯเริ่มแรกได้ปลูกมะม่วงน้ําดอกไม้สีทอง22.75ไร่โดยศึกษาวิธีการผลิตมะม่วงน้ําดอกไม้สีทองคุณภาพเพื่อการส่งออกด้วยตนเองต่อมาในปี2561ได้ยื่นขอรับการรับรองGAPเพื่อใช้ประกอบการส่งออกไปจําหน่ายต่างประเทศปี2562ได้รับคัดเลือกจากสํานักวิจัยและพัฒนาการเกษตรเขตที่2เป็นแปลงGAPดีเด่นระดับเขตและต่อมาได้รับคัดเลือกเป็นแปลงพืชGAPดีเด่นอันดับที่2ระดับประเทศจากนั้นได้รวมกลุ่มผู้ปลูกมะม่วงบ้านวังน้ําบ่อจดทะเบียนเป็นกลุ่มวิสาหกิจชุมชนแปลงใหญ่มะม่วงคุณภาพบ้านวังน้ําบ่อเพื่อยกระดับการผลิตมะม่วงน้ําดอกไม้เพื่อการส่งออก
โอกาสนี้รมช.เกษตรฯได้มอบใบรับรองมาตรฐานสินค้าเกษตรการปฏิบัติทางการเกษตรที่ดีสําหรับพืช(GAP)ให้แก่เกษตรกรผู้ผ่านการรับรองจํานวน10รายพร้อมมอบเมล็ดพันธุ์ดีต้นพันธุ์กัญชาและปัจจัยการผลิตแก่เกษตรกรในพื้นที่และเยี่ยมชมแปลงต้นแบบการผลิตมะม่วงที่ได้รับใบรับรองGAPพร้อมทั้งปล่อยแม่พันธุ์มวนพิฆาตตัวเต็มวัยจํานวน200ตัวเพื่อปรับระบบนิเวศในการควบคุมแมลงศัตรูมะม่วงโดยวิธีธรรมชาติจากนั้นเยี่ยมชมโรงคัดบรรจุมะม่วงของกลุ่มที่อยู่ระหว่างการขอการรับรองGMPและเยี่ยมชมนิทรรศการต่างๆเช่นการสาธิตการผสมปุ๋ยใช้เอง,การจัดทําบัญชีสหกรณ์,สาธิตการให้น้ําแบบAIนอกจากนี้ภายในงานยังมีบูธให้บริการขึ้นทะเบียนรับรองแหล่งผลิตพืชGAPรวมทั้งการต่ออายุใบรับรองแบบเบ็ดเสร็จ(One Stop Service)ให้กับเกษตรกรภายในงานอีกด้วย